נחל שובל

נחל שובל הוא נחל אכזב בנגב הצפוני. אורכו כ־11.6 קילומטרים.

תוואי הנחל 
מוצא הנחל ממוקם בגובה של כ־300 מטרים מעל פני הים, דרומית לקיבוץ דביר. הוא זורם בתחילתו מערבה. מעל הנחל עוברת מסילת הדרום, ומייד לאחר מכן הוא חולף תחת כביש 6 / כביש 40 (בקטע בין מחלף דבירה למחלף רהט). הנחל ממשיך לזרום מערבה ומעט לפני שמגיע לקיבוץ שובל, בכניסה הצפונית לעיר רהט, הוא פונה דרומה וזורם לאורך גבולה המערבי של רהט. בקצה המערבי ביותר של רהט, הנחל נשפך אל נחל גרר (אשר נשפך לנחל הבשור שנשפך אל הים התיכון). מעט לאחר מכן עובר נחל גרר מתחת לכביש 264 ואז נשפך אליו נחל קמה, אשר מגיע מאזור הקיבוץ בית קמה.

שובל